Hvaler (kommune)

Hvaler er en øykommune i landskapet Østfold i Viken fylke på Østlandet i Norge. Den ligger ytterst i Oslofjorden, på østsiden av fjorden, syd for Fredrikstad. Kommunen består av 833 øyer, holmer og skjær over 20 km². Største tettsted er kommunesenteret Skjærhalden, som ligger på Kirkøy. Fra Skjærhalden til Fredrikstad er det ca. 28 km. Kommunen passerte 4517 innbyggere i 2017. Om sommeren mangedobles innbyggerantallet hvis en medregner alle hyttegjestene. Man regner at det er cirka 30 000 personer i kommunen i den mest aktive ferieperioden. Den største primærnæringen er fiske (i 1990 var 8 % av 1 452 yrkesaktive innen fiske). Største havn på Hvaler er Utgårdskilen, som er den største fiskehavnen øst for Lindesnes.
Kommunen har fylkesvegsamband (fylkesvei 108) til Fredrikstad. Sambandet, som kalles Fastlandsveien, stod ferdig i 1971. Det går over fyllinger i sjøen og via bruer fra Kråkerøy og Kjøkøy i  Fredrikstad kommune til Vesterøy, Spjærøy og Asmaløy. Hvalertunnelen under Løperen til Kirkøy ble åpnet 2. oktober 1989. Det er båt- og fergesamband fra Skjærhalden til Nordre Sandøy, Søndre Sandøy, Herføl og Lauer, og rutebåt til Strömstad i Sverige.
Under den svenske invasjonen i 1814 ble Hvalerøyene okkupert av de svenske styrkene.


== Geografi ==


=== Større øyer og øygrupper ===
Akerøya 1,6 km²
Asmaløy 9,1 km²
Herføl  1,9 km²
Kirkøy 29,6 km²
Lauer 0,15 km²
Papper 2,1 km²
Nordre Sandøy 2,4 km²
Singløy 2,2 km²
Spjærøy 8,0 km²
Søndre Sandøy 4,2 km²
Tisler 0,4 km²
Vesterøy 15,2 km²Se også Liste over øyer i Østfold.Kommunenes høyeste punkt er Bankerødkollen på Vesterøy, 72,4 meter over havet.


=== Klima ===
Hvaler er blant de steder i Norge som kan skilte med flest soltimer.


=== Naturtyper ===
I kommunen er det kartlagt 21 ulike naturtyper, fordelt på 200 lokaliteter. Mange av disse lokalitetene er gitt verdien «svært viktig» først og fremst på grunn av rødlistede karplanter.


== Tettsteder i Hvaler kommune ==
Skjærhalden med 936 innbyggere er kommunens administrative sentrum. Hvaler kommune driver også et utstrakt interkommunalt samarbeid med Fredrikstad kommune.
Rød med 687 innbyggere.
Hauge med 407 innbyggere.
Utgård med 324 innbyggere.


== Severdigheter ==
Hvaler kirke er en av Norges eldste kirker. Den ligger på Kirkeøy, nær Skjærhalden i Hvaler kommune, og tilhører Fredrikstad domprosti.
Hvaler kirke er bygd i romansk stil og er bygd på 1100-tallet. Det er bygningsdeler som er karbondatert til rundt år 1000.
Spjærøy kirke, tidligere omtalt som Spjærøy kapell, er en kirke reist på Dypedal, Spjærøy på Hvaler i Fredrikstad domprosti 1891. 


== Historie ==

26. mai 1887 besluttet Hvaler herredstyre å bygge et nytt kapell med 175 sitteplasser. To år senere, 22. mai 1889, ble grunnstenen nedlagt. På den er en sølvplate med teksten «Dypedals Kapell reist Aaret 1889 til Vaar Herres Jesu Christi Ære og Hvaløers Menigheds Gavn» montert. 
Arkitekt var Jacob Wilhelm Nordan, mens murmester Peder Emanuelsen Utengen fra Kirkøy stod for oppførelsen. Kapellet ble reist i granitt hugget ut av fjellet syd for kapellet. Bygningen stod ferdig i 1891. 
Kystmuseet Hvaler ble etablert i 1971. I 1973 ble Nordgården på Dypedal, Spjærøy, kjøpt for å etablere et bygdetun på Hvaler. Nordgården var en typisk fiskerbondegård som senere ble kjøpt opp av stenindustrien før det igjen ble solgt til private. Museet har restaurert bygningene, og i hovedbygget er det nå kontorer. Utstillingene er i den gamle låven. Museets hovedfokus er den gamle kystkulturen og fiskerbonden, stenindustrien og fruktdyrking. Kystmuseet Hvaler er fra 2010 en avdeling under Østfoldmuseene.


== Politikk ==


=== Kommunestyrevalget 2019 ===


=== Kommunestyrevalget 2015 ===


== Kjente Hvalerfolk ==
Egil Abrahamsen (f. 1923), skipsingeniør og næringlivsleder, konsernsjef i Det Norske Veritas
Arne Martin Klausen (1927-2018), professor i sosialantropologi ved Universitetet i Oslo
Rolf Øivind Utgård (f. 1950) næringslivsaktør og fagforeningsleder
Vebjørn Sand, (f. 1966), kunstmaler
Frode Barth (f. 1968), komponist og gitarist
Anders Helgesen (1982-2012), ishockeyspiller
Erik Wøllo (f. 1961), komponist og musiker


== Referanser ==


== Litteratur ==
Åsmund Svendsen Hvaler : en samtidshistorie : 1945-2000 Aschehoug 2010 ISBN 978-82-03-23807-9


== Eksterne lenker ==
Offisielt nettsted 
(en) Hvaler – kategori av bilder, video eller lyd på Commons 
(no) Hvaler i Store norske leksikon